Valle de Abdalajís

Valle de Abdalajís [BAĝe de abdalaĤIS] estas hispana municipo de la provinco Malago, regiono Andaluzio. Estas en la centra parto de la marborda provinco Malago, kiu siavice estas en la Costa del Sol, borde de la Mediteranea Maro kaj sur la deklivaro de montaro.
eta|Valle de Abdalajís en la provinco Malago.|maldekstre|
Ĝi estas en la nordo de la Valo Guadalhorce kaj sude de la komarko de Antequera, komarkoj en kiuj oni integras ĝin laŭ la diversaj limigoj. La urba kerno estas sur la malsupra deklivaro de la impona montaro Sierra de Abdalajís. La municipa teritorio estas ĉirkaŭata ĉefe de la municipaj teritorioj de Antequera, kaj malplikvante de Álora. La provinca ĉefurbo Malago estas je 50 km.

En la areo oni trovis restaĵojn de la epoko de la Romia Imperio. La dua nomo de la municipo estas araba vorto alude al iu gravuloj, plej verŝajne al Abd al-Aziz ibn Musa, nome unu el la unuaj islanaj konkerantoj, kiu edziĝis al Egilo, vidvino de Rodrigo, la lasta reĝo de visigotoj. Dum la Hispana Enlanda Milito estis terura situacio en la municipo: la venkintaj dekstruloj mortpafis ĉirkaŭ centon da lokanoj kaj multaj aliaj devis fuĝi al la montaro, el kiuj kelkaj rezistis kiel gerilanoj dum jaroj.

En la natura areo estas belaj pejzaĝoj kaj riĉo en faŭno kaj flaŭro.

maldekstra|300ra|eta|Folklora festivalo: Panda de verdiales.

 Vidu ankaŭ 
 Listo de municipoj de la provinco Malago

Kategorio:Municipoj de Provinco Málaga
Kategorio:Loĝlokoj de provinco Málaga